《励学示贞五弟秀才》
明代·谢迁

学也本谋道，闻道若发蒙。孰云苟佔毕，而以图自奉。

往圣有明苟，人心如谷种。敷菑贵勤力，不勤乃芜茸。

末学更纷纭，颊舌徒泉涌。成功惟静专，一静制群动。

吾弟纯笃资，抱璞知所重。科第事抑末，云衢尚修永。

三北岂真怯，一鼓有馀勇。下帷仍绝编，沉潜对周孔。

作者简介：（1449—1531）明浙江馀姚人，字于乔，号木斋。成化十一年进士第一，授修撰。累迁左庶子。弘治初，与日讲，帝屡称善。八年入内阁参预机务，累官太子太保、兵部尚书兼东阁大学士，与刘健、李东阳同辅政。秉节直亮，见事尤敏，时人有“李公谋，刘公断，谢公尤侃侃”之称。武宗嗣位，请诛刘瑾不纳，致仕。旋被诬夺职，瑾诛，复职。致仕。世宗即位，即遣使慰问。嘉靖六年，再起入阁，仅数月，以老辞归。卒谥文正。有《归田稿》。